text: Ny genbrugsbutik får københavnsk hjælp
  15 april 2010 kl. 10.49
  Københavns Trendbureau har hjulpet en Blå Kors genbrugsbutik i Sædding ved Esbjerg.
   
  Genbrug er mere end bare gamle møbler. Det er historier, skæve ting, at gå på opdagelse, at spare penge og hjælpe til miljøet.
  Det har det københavnske trendbureau Kolby Co sagt til folkene bag den nye Blå Kors genbrugsbutik i Sædding.
  KOLBY Co har lavet butikker for Kirkens Korshær og Folkekirkens Nødhjælp, men også hjulpet modefirmaer som Designers Remix Collection, Soaked in Luxury og Friis & Company.
  - Vi oplever at flere ikke kun går i genbrugsforretninger for at finde en helt speciel ting. Folk kommer i lige så høj grad, fordi de gerne vil overraskes. At gå på opdagelse i gamle ting og få ideer til en personlig stil i hjemmet, siger Jytte Jensen, teamleder i BLÅ KORS Genbrug.
  Butikken åbner idag.
  